ফুজিৎসুর পিসি ব্যবসা এক হচ্ছে লেনোভো সঙ্গে! | Technology News - Photos, Videos, Reviews, Downloads and Update:
ফুজিৎসুর পিসি ব্যবসা এক হচ্ছে লেনোভো সঙ্গে!
নিউজ ডেস্ক, টেকজুম ডটটিভি// প্রযুক্তি ব্যবহারকারীদের কাছে লেনোভো ও ফুজিৎসু দুটিই সমাদৃত ব্র্যান্ড। পিসি ব্যবসায় নিজের উপরে রাখতে ফুজিৎসুর পিসি ব্যবসা কিনতে যাচ্ছে লেনোভো। খবর রয়টার্স-এর।
বেশ কিছুদিন ধরেই পিসির বাজারে ধুঁকছে চীনের প্রযুক্তি প্রতিষ্ঠান লেনোভো। এই অবস্থায় চলতি বছরের শুরুতেই বিশ্বের বৃহত্তম পিসি নির্মাতার শীর্ষস্থান দখল করেছে মার্কিন প্রযুক্তিপ্রতিষ্ঠান এইচপি। ওই স্থান ফিরে পেতে জাপানের ফুজিৎসু ব্র্যান্ডের ৫১ শতাংশ শেয়ার কেনার চুক্তি করে ফেলেছে লেনোভো। এ জন্য ২৬ কোটি ৯০ লাখ মার্কিন ডলার খরচ করবে লেনোভো। ২০১৬ সালের অক্টোবর মাসে পিসি ব্যবসার ক্ষেত্রে পরস্পরের সহযোগিতার কথা জানিয়েছিল লেনোভো ও ফুজিৎসু।
প্রযুক্তি বাজার বিশ্লেষকেরা বলছেন, পিসির বাজারে গত কয়েক প্রান্তিকে মুনাফা কমছে লেনোভোর। এ বছরের দ্বিতীয় প্রান্তিকে এক কোটি ৩৯ লাখ মার্কিন ডলার মুনাফা করেছে প্রতিষ্ঠানটি যা এক বছর আগে ছিল ১ কোটি ৫৭ লাখ মার্কিন ডলার। জুলাই থেকে সেপ্টেম্বর প্রান্তিকে বাজারে ১৭ শতাংশ দখল করেছে লেনোভো।
বাজার গবেষণা প্রতিষ্ঠান গার্টনারের তথ্য অনুযায়ী, মোবাইল ডিভাইসের কারণে পিসি নির্মাতারা সমস্যায় পড়ছেন। ২০১৬ সালের তুলনায় ২০১৭ সালের তৃতীয় প্রান্তিকে পিসির সরবরাহ তিন দশমিক ছয় শতাংশ কমেছে। এ নিয়ে টানা ১২ প্রান্তিক জুড়ে পিসি বিক্রির হার কমতে দেখা গেল।
Previous articleযা থাকছে রেজারের গেইমিং স্মার্টফোনে
Next articleডিএমপি ট্রাফিকের জরিমানা দেওয়া যাবে ডেবিট-ক্রেডিট কার্ডে